Deadmau5

She gienteyder kiaull lectraneagh as markiagh jysk Canadagh eh **Joel Thomas Zimmerman** (ruggit er 5 Jerrey Geuree 1981), ta cloie fo'n ennym keirdey **Deadmau5** (fassanit myr **deadmau5**; graït myr "dead-mouse" y Vaarle). Er y chooid smoo, t'eh gientyn kiaull progressive house as house lectragh, agh, chammah's shen, t'eh gientyn as markiagh shaanraghyn elley jeh'n chiaull lectraneagh, goaill stiagh çhaghno-chiaull fo'n far-ennym **Testpilot**. Ta Zimmerman er ny chosney shey enmyssaghtyn da Aundyryn Grammy kyndagh rish e obbyr.

T'eh er n'obbraghey marish markee jysk as gienteyderyn elley, lheid as Kaskade, Wolfgang Gartner, Rob Swire, as Chris Lake. CHammah's shen, t'eh er ny cho-obbraghey marish Steve Duda fo'n ennym possan BSOD (Better Sounding On Drugs) as v'eh ny ayrn jeh'n phossan ta enmyssit WTF? marish Duda, Tommy Lee as DJ Aero. Ayns 2007, vunnee eh e lipaid recortys hene, Mau5trap. Ec y traa t'ayn, ta Deadmau5 coontit mastey ny gienteyderyn kiaull lectraneagh smoo eeckit 'sy theihll, as she ellyneyr kiaullee far-eddin t'eh, gollrish Marshmello as Daft Punk. 

Ayns 2000, ren Zimmerman as Derek Caesar skeaylley magh singyl 12" leah er vinyl va enmyssit "I Don't Want No Other", fo'n ennym possan Dred and Karma. Skeayl eh magh albym çhaglit ayns 2006 va enmyssit *[[Deadmau5 Circa 1998–2002]]* fo'n far-ennym Halcyon441. Va e chied albym seyrlann, *[[Get Scraped]]*, skeaylt magh ayns 2005, as hie *[[Vexillology (albym)|Vexillology]]* magh ny yei ayns 2006. Va'n albym kioneraadagh echey, *[[Random Album Title]]*, skeaylt magh ayns 2008 as hooar eh teishtys airhey 'sy Chanadey as teishtys argid 'sy Reeriaght Unnaneysit. Ta'n albym goaill stiagh y skeaylley rassagh "Faxing Berlin", "Not Exactly", as y mooar-arrane "I Remember" (marish Kaskade). Ayns 2009, hie e chiarroo albym seyrlann *[[For Lack of a Better Name]]* er ny skeaylley magh lesh moylley cremeydagh. Ghow yn albym stiagh co-obbraghey marish Rob Swire lesh yn arrane "Ghosts 'n' Stuff", "Hi Friend", as yn arrane moylleydagh "Strobe". Va e wheiggoo albym seyrlann, *[[4×4=12]]*, skeayllt magh ayns 2010 jeianagh, lesh ny singylyn "Some Chords", "Animal Rights", "Sofi Needs a Ladder", as "Raise Your Weapon".

Ayns 2012, skeayll Zimmerman magh ny singylyn "The Veldt" as "Professional Griefers" (goaill stiagh Gerard Way) lesh rah vooar hraghtee. Va ny singylyn shen goit stiagh ayns e heyoo albym seyrlann, *[[Album Title Goes Here]]*. Erreish da ren eh faagail e lipaid foddey-hiarrymagh Ultra Records, skeayll Zimmerman magh e hiaghtoo albym seyrlann, *[[While(1 Is Less Than 2)|While(1<2)]]*, trooid Astralwerks as Virgin EMI ayns 2014. Hie skeaylley magh yn albym marish kiare singylyn; "Avaritia", "Seeya", "Infra Turbo Pigcart Racer", as "Phantoms Can't Hang". Lurg brishey giare, va e hoghtoo albym seyrlann, *[[W:/2016Album/]]*, skeayllt magh ayns 2016 jeianagh, lesh ny singylyn "Snowcone" as "Let Go". Lurg shen, chum eh yn chiaull da'n fillym jantys 2019 *[[Polar (scannane)|Polar]]*, as skeayll eh magh ny singylyn "Satrn", "Coasted", as "Fall" 'sy vlein cheddin. Ayns 2020, va "Pomegranate" as "Bridged by a Lightwave" skeayllt magh roish skeaylley magh e nuyoo albym.

## Imraaghyn

## Kianglaghyn magh

* 
* Ynnyd-eggey yn Ellyneyr ec Ultra Records